ΓΡΑΠΤΗ ΕΡΩΤΗΣΗ E-0444/02

υποβολή: Torben Lund (PSE) προς την Επιτροπή

(21 Φεβρουαρίου 2002)

Θέμα: Νέα αναβολή της επείγουσας αναθεώρησης της οδηγίας του 1991 για τις ηλεκτρικές στήλες και τους συσσωρευτές

Ήδη από το 1997 προετοιμάζεται η αναθεώρηση της οδηγίας για τις ηλεκτρικές στήλες και τους συσσωρευτές (91/157(1) και 93/86(2)). Η αναθεώρηση έχει αναβληθεί επανειλημμένως, μεταξύ άλλων και επειδή δενπήρχαν αξιολογήσεις κινδύνου π. χ. όσον αφορά το κάδμιο, παρά το γεγονός ότι η Δανία και η Ολλανδία εφαρμόζουν ήδη από τη δεκαετία του 80 την πλήρη απαγόρευση της χρήσης καδμίου, παρά το ψήφισμα του Συμβουλίου της 25ης.1.1988(3), όπου η Επιτροπή καλείται να εκπονήσει όσο το δυνατόν ταχύτερα ειδικά μέτρα σχετικά με πρόγραμμα δράσης της Κοινότητας για την καταπολέμηση της περιβαλλοντικής μόλυνσης από κάδμιο, και παρά τα πορίσματα του Συμβουλίου του Ιουνίου 2001, σύμφωνα με τα οποία νέοι ηλεκτρικοί και ηλεκτρονικοί εξοπλισμοί δεν επιτρέπεται να περιέχουν κάδμιο. Μήπως η Επιτροπή γνωρίζει εάνπάρχουν επιχειρήσεις που κατασκευάζουν ηλεκτρικές στήλες χωρίς κάδμιο, ποιες είναι αυτές και ποια είναι τα προϊόντα τους·

Πρόσφατα, ο επίτροπος κ. Wallstrm ανάφερε, κατά τη διάρκεια ανεπίσημης συνάντησης με διάφορους βουλευτές της Ομάδας ΕΣΚ μέλη της Επιτροπής Περιβάλλοντος του Ευρωπαϊκού Κοινοβουλίου το Δεκέμβριο 2001, ότι αναμένεται μια πρωτοβουλία εκ μέρους της Επιτροπής κατά το Ιανουάριο 2002. Εν τούτοις, φαίνεται ότι αναβλήθηκε πάλι η πρωτοβουλία αυτή. Μπορεί η Επιτροπή να ανακοινώσει πώς δικαιολογείται αυτή η νέα αναβολή· Μήπως τα σχετικά επιχειρήματα βασίζονται σε συνθήκες οι οποίες δεν μπόρεσαν να εξετασθούν κατά τα τελευταία πέντε σχεδόν χρόνια· Μπορεί η Επιτροπή να αναφέρει ποιες μεγάλες ενδιαφερόμενες βιομηχανικές οργανώσεις ή επιχειρήσεις έχουν απευθυνθεί στην ίδια· Τέλος, μπορεί η Επιτροπή να ανακοινώσει πότε αναμένεται

ότι θα αναληφθεί μια σχετική πρωτοβουλία· Λέγεται ότι το χρονοδιάγραμμα για τη διενέργεια αναλύσεων κινδύνου, στο οποίο η αναθεώρηση είχε αναβληθεί — παρότι, στην πραγματικότητα, οι αναλύσεις αυτές έχουν ήδη πραγματοποιηθεί παλαιότερα — πάλι προβλέπει περαιτέρω αναβολή. Μπορεί η Επιτροπή να ανακοινώσει την ημερομηνία κατά την οποία αναμένει ότι θαποβάλει πρόταση αναθεώρησης της οδηγίας για τις ηλεκτρικές στήλες·

(1) ΕΕ L 78 της 26.3.1991, σελ. 38.

(2) ΕΕ L 264 της 23.10.1993, σελ. 51.

(3) ΕΕ C 30 της 4.2.1988, σελ. 1.

Απάντηση της κας Wallstrm εξ ονόματος της Επιτροπής

(18 Απριλίου 2002)

Κύριος στόχος της μελλοντικής αναθεώρησης της οδηγίας 91/157/ΕΟΚ του Συμβουλίου της 18ης Μαρτίου 1991 για τις ηλεκτρικές στήλες και τους συσσωρευτές που περιέχουν ορισμένες επικίνδυνες ουσίες(1) είναι να εξασφαλιστεί ο σεβασμός του περιβάλλοντος κατά τον χειρισμό όλων των στηλών και συσσωρευτών. Πρόκειται για στόχο ευρείας αποδοχής που αντανακλά την προσέγγιση σειράς κρατών μελών, τα οποία θέσπισαν απαιτήσεις σχετικά με την συλλογή και ανακύκλωση όλων των στηλών.

Το επίμαχο σημείο της αναθεώρησης της οδηγίας αφορά τα κατάλληλα μέτρα εξασφάλισης ότι οι στήλες νικελίου — καδμίου (NiCd) δεν συνιστούν κίνδυνο για τηνγεία του ανθρώπου και για το περιβάλλον. Στο πλαίσιο της επεξεργασίας νέας πρότασης, η Επιτροπή αναλύει τους ενδεχόμενους κινδύνους και εξετάζει αριθμό δυνατών μέτρων περιορισμού των κινδύνων. Μεταξύ των μέτρων αυτών περιλαμβάνεται ηποχρεωτική αποδοχή επιστρεφόμενων συστημάτων, τα συστήματα κατάθεσης των μεταχειρισμένων στηλών/συσσωρευτών, ή/και οι περιορισμοί εμπορίας και χρήσης. Στο πλαίσιο αυτό, εξετάζεται και το ζήτημα τηςποκατάστασης, το οποίο τίθεται στο πρώτο μέρος της ερώτησης του Αξιότιμου Μέλους του Κοινοβουλίου. Αληθεύει βεβαίως ότι πολλές εταιρείες παράγουν διαφορετικούς τύπους στηλών οι οποίες δεν περιέχουν κάδμιο. Στην αγορά κυκλοφορούν διαφορετικοί τύποι επαναφορτίσιμων στηλών, με τεχνικές και περιβαλλοντικές ιδιαιτερότητες. Η απόφαση της Επιτροπής θα στηριχθεί στην ανάλυση της σχέσης κόστους/οφέλους της απαγόρευσης του καδμίου, σε σύγκριση με άλλα οικονομικά μέσα, ειδικότερα δε με σύστημα κατάθεσης.

Η προαναφερθείσα ανάλυση θα αποτελέσει τη βάση της πρότασης της Επιτροπής, η οποία αναμένεται προσεχώς.

Τέλος, η Επιτροπή έχει εγκαινιάσει ανοικτό και επικοδομητικό διάλογο με όλα τα ενδιαφερόμενα μέρη, συμπεριλαμβανομένων εκπροσώπων της κοινωνίας των πολιτών, των εθνικών αρχών και της βιομηχανίας. Στην τελευταία περιλαμβάνεται η European Battery Recycling Association (EBRA), η CollectNiCad, η European Portable Battery Association (EPBA) και η Αssociation of European Storage Battery Manufactures (Eurobat).

(1) ΕΕ L 78 της 26.3.1991.